CELEX: 52020PC0678
Language: da
Date: 2020-10-28
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen mellem Den Europæiske Union og Japan om et økonomisk partnerskab vedrørende ændring af tillæg 2-C-1 og 2-C-2 til bilag 2-C om motorkøretøjer og reservedele

EUROPA-KOMMISSIONEN
            Bruxelles, den 28.10.2020
            COM(2020) 678 final
            2020/0309(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen mellem Den Europæiske Union og Japan om et økonomisk partnerskab vedrørende ændring af tillæg 2-C-1 og 2-C-2 til bilag 2-C om motorkøretøjer og reservedele
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Det Blandede Udvalg, der er nedsat ved aftalen mellem Den Europæiske Union og Japan om et økonomisk partnerskab i forbindelse med den påtænkte vedtagelse af Det Blandede Udvalgs afgørelse om ændring af tillæg 2-C-1 og 2-C-2 til bilag 2-C om motorkøretøjer og reservedele.
            
            
               2.Baggrund for forslaget
            
            
               2.1.Aftalen mellem Den Europæiske Union og Japan om et økonomisk partnerskab
            
            
               Aftalen mellem Den Europæiske Union og Japan om et økonomisk partnerskab ("aftalen") har til formål at liberalisere og lette handel og investeringer og at fremme tættere økonomiske forbindelser mellem parterne. Aftalen trådte i kraft den 1. februar 2019.
            
            
               2.2.Det Blandede Udvalg
            
            
               Ved aftalens artikel 22.1, stk. 1, nedsættes Det Blandede Udvalg bestående af repræsentanter for hver part. For at sikre, at aftalen fungerer korrekt og effektivt, jf. artikel 22.1, stk. 4, skal Det Blandede Udvalg: 
            
            
               a)vedtage sin forretningsorden på sit første møde og 
            
            
               b)på sit første møde vedtage forretningsordenen for et panel og adfærdskodekset for voldgiftsmænd, som omhandlet i artikel 21.30, samt mæglingsproceduren som omhandlet i artikel 21.6, stk. 2. 
            
            
               I henhold til artikel 22.2, stk. 3, træffes alle afgørelser og anbefalinger fra Det Blandede Udvalg ved konsensus. 
            
            
               2.3.Den retsakt, der skal vedtages af Det Blandede Udvalg 
            
            
               For at tage hensyn til den lovgivningsmæssige udvikling, der har fundet sted i Japan og i EU for så vidt angår gennemførelsen af FN-ECE-regulativer, foreslås det, at Det Blandede Udvalg vedtager en afgørelse om ændring af tillæg 2-C-1 og 2-C-2 til aftalens bilag 2-C. Ændringerne består i at tilføje FN-ECE-regulativ nr. 53, 85, 145 og 146 i tillæg 2-C-1 og fjerne FN-ECE-regulativ nr. 53 og 85 fra tillæg 2-C-2.
            
            
               Den påtænkte retsakt får bindende virkning for parterne i henhold til aftalens artikel 22.2, stk. 1, hvori følgende fastsættes: "Det Blandede Udvalg kan træffe afgørelser som omhandlet i denne aftale. Disse afgørelser er bindende for parterne. Hver part træffer de nødvendige foranstaltninger til at gennemføre afgørelserne."
            
            
               3.Den holdning, der skal indtages på Unionens vegne
            
            
               Dette forslag til Rådets afgørelse fastlægger den holdning, der skal indtages på Unionens vegne i Det Blandede Udvalg, der er nedsat ved aftalen om ændring af tillæg 2-C-1 og 2-C-2 til aftalens bilag 2-C.
            
            
               På grundlag af en vurdering fra den første Arbejdsgruppe om Motorkøretøjer og Reservedele nåede parterne til enighed om at anbefale Det Blandede Udvalg at vedtage en afgørelse om ændring af ovennævnte tillæg for at afspejle resultaterne af de lovgivningsmæssige drøftelser under De Forenede Nationers Økonomiske Kommission for Europa (UNECE) siden aftalens undertegnelse.
            
            
               Tilføjelsen af disse supplerende FN-regulativer i de relevante tillæg vil øge retssikkerheden for de økonomiske aktører med hensyn til de lovgivningsmæssige rammer for parternes indbyrdes præferencehandelsforbindelser.
            
            
               4.Retsgrundlag
            
         
         
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til de folkeretlige regler, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Princippernes anvendelse på det foreliggende tilfælde
            
            
               Det Blandede Udvalg er et organ, der er nedsat ved en aftale, nemlig aftalen mellem Den Europæiske Union og Japan om et økonomisk partnerskab.
            
            
               Den retsakt, som Det Blandede Udvalg skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. aftalens artikel 22.2.
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører den fælles handelspolitik.
            
            
               Det materielle retsgrundlag for den foreslåede afgørelse er derfor artikel 207 i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207 i TEUF sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Da den retsakt, der skal vedtages af Det Blandede Udvalg, ændrer tillæg 2-C-1 og 2-C-2 til aftalens bilag 2-C, bør den offentliggøres i Den Europæiske Unions Tidende efter vedtagelsen.
            
            
               2020/0309 (NLE)
            
         
         
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen mellem Den Europæiske Union og Japan om et økonomisk partnerskab vedrørende ændring af tillæg 2-C-1 og 2-C-2 til bilag 2-C om motorkøretøjer og reservedele
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen mellem Den Europæiske Union og Japan om et økonomisk partnerskab ("aftalen") trådte i kraft den 1. februar 2019
                  2
               . 
            
            
               (2)Aftalens bilag 2-C om motorkøretøjer og reservedele indeholder i tillæg 2-C-1 en liste over FN-regulativer, der anvendes af begge parter, og i tillæg 2-C-2 en liste over FN-regulativer, der anvendes af en af parterne, men som endnu ikke er taget i betragtning af den anden part. 
            
            
               (3)Efter aftalens undertegnelse og som følge af resultaterne af de lovgivningsmæssige drøftelser i De Forenede Nationers Økonomiske Kommission for Europa (UNECE), anvender parterne yderligere FN-regulativer, som ikke oprindeligt var opført i tillæg 2-C-1 og 2-C-2. Tilføjelsen af disse supplerende FN-regulativer i de relevante tillæg vil øge retssikkerheden for de økonomiske aktører med hensyn til de lovgivningsmæssige rammer for parternes indbyrdes præferencehandelsforbindelser.
            
            
               (4)I henhold til aftalens artikel 23.2, stk. 3, og 23.2, stk. 4, litra b), kan Det Blandede Udvalg i overensstemmelse med parternes respektive nationale retlige procedurer vedtage afgørelser om ændring af tillæg 2-C-1 og 2-C-2 til aftalens bilag 2-C. 
            
            
               (5)Det er en retlig forpligtelse af fastlægge den holdning, der skal indtages på Unionens vegne i Det Blandede Udvalg, da den påtænkte afgørelse fra Det Blandede Udvalg får bindende virkning for Unionen.
            
            
               (6)Det Blandede Udvalgs afgørelse vil ændre aftalen, hvorfor nævnte afgørelse bør offentliggøres i Den Europæiske Unions Tidende efter vedtagelsen i Det Blandede Udvalg —
            
            
               VEDTAGET DENNE AFGØRELSE:
            
            
               Artikel 1
            
            
               Holdningen vedrørende ændringen af tillæg 2-C-1 og 2-C-2 til aftalens bilag 2-C, der skal indtages på Unionens vegne i Det Blandede Udvalg, er fastlagt i bilaget.
            
            
               Artikel 2
            
            
               Denne afgørelse er rettet til Kommissionen.
            
            
               Artikel 3
            
            
               Det Blandede Udvalgs afgørelse offentliggøres i Den Europæiske Unions Tidende.
            
         
         
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (2)
                  
                        EUT L 330 af 27.12.2018, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 28.10.2020
            COM(2020) 678 final
            BILAG
            til
            Rådets afgørelse
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen mellem Den Europæiske Union og Japan om et økonomisk partnerskab vedrørende ændring af tillæg 2-C-1 og 2-C-2 til bilag 2-C om motorkøretøjer og reservedele
            
               
         
         
            
               UDKAST TIL
            
            
               AFGØRELSE NR. 3/2020 VEDTAGET AF DET BLANDEDE UDVALG INDEN FOR RAMMERNE AF AFTALEN MELLEM DEN EUROPÆISKE UNION OG JAPAN OM ET ØKONOMISK PARTNERSKAB 
            
            
               af [dato]
            
            
               om ændring af tillæg 2-C-1 og 2-C-2 til bilag 2-C om motorkøretøjer og reservedele 
            
            
               DET BLANDEDE UDVALG HAR — 
            
            
               under henvisning til aftalen mellem Den Europæiske Union og Japan om et økonomisk partnerskab (herefter benævnt "aftalen"), særlig artikel 23.2, stk. 3 og stk. 4, litra b), og artikel 9, stk. 1, i aftalens bilag 2-C, og 
            
            
               ud fra følgende betragtninger: 
            
            
               (1)Siden aftalen blev undertegnet, og som følge af de lovgivningsmæssige drøftelser i De Forenede Nationers Økonomiske Kommission for Europa (FN-ECE), anvender Den Europæiske Union og Japan (herefter benævnt "parterne") yderligere FN-regulativer, som ikke oprindeligt var opført i tillæg 2-C-1 og 2-C-2. Tilføjelsen af disse supplerende FN-regulativer i tillæg 2-C-1 vil øge retssikkerheden for de økonomiske aktører med hensyn til de lovgivningsmæssige rammer for parternes indbyrdes præferencehandelsforbindelser.
            
            
               (2)Efter den positive vurdering fra Arbejdsgruppen for Motorkøretøjer og Reservedele af 11. november 2019 er det blevet bekræftet at ændre tillæg 2-C-1 ved at tilføje FN-ECE-regulativ nr. 53, 85, 145 og 146 og ændre tillæg 2-C-2 ved at fjerne FN-ECE-regulativ nr. 53 og 85. 
            
            
               (3)Parterne har allerede afsluttet de interne procedurer, der er nødvendige for Det Blandede Udvalgs vedtagelse af afgørelsen inden for rammerne af aftalen, og agter derfor at udveksle de diplomatiske noter, der bekræfter afgørelsen, senest 15 dage efter vedtagelsen — 
            
            
               VEDTAGET DENNE AFGØRELSE: 
            
            
               Artikel 1
            
            
               1.Tillæg 2-C-1 til aftalen erstattes af teksten i bilag 1 til denne afgørelse. 
            
            
               2.Tillæg 2-C-2 til aftalen erstattes af teksten i bilag 2 til denne afgørelse.
            
            
               Artikel 2
            
            
               Denne afgørelse er udfærdiget i to eksemplarer på aftalens autentiske sprog i henhold til aftalens artikel 23.8, stk. 1, idet alle tekster har samme gyldighed.
            
            
               Artikel 3
            
            
               Denne afgørelse bekræftes af og træder i kraft ved udveksling af diplomatiske noter i overensstemmelse med aftalens artikel 23.2, stk. 3. Denne afgørelse træder i kraft den første dag i måneden efter den dato, hvor parterne udveksler diplomatiske noter. 
            
            
               Udfærdiget i […], den […]
            
         
         
            
                     
                        For Det Blandede Udvalg 
                     
                  
               
                     
                        Medformand [for Japan]
                     
                  
                  
                     
                        Medformand [for EU]
                     
                  
               
            
               Bilag 1
            
            
               TILLÆG 2-C-1
            
            
               FN-REGULATIVER, SOM ANVENDES AF BEGGE PARTER
            
            
                     
                        Regulativ
                     
                     
                        nr.
                     
                  
                  
                     
                        Titel
                     
                  
               
                     
                        3
                     
                  
                  
                     
                        Ensartede forskrifter for godkendelse af refleksanordninger til motordrevne køretøjer og påhængskøretøjer dertil
                     
                  
               
                     
                        4
                     
                  
                  
                     
                        Ensartede forskrifter for godkendelse af anordninger til belysning af bagnummerplader på motorkøretøjer og påhængskøretøjer dertil
                     
                  
               
                     
                        6
                     
                  
                  
                     
                        Ensartede forskrifter for godkendelse af retningsviserblinklygter til motordrevne køretøjer og påhængskøretøjer dertil
                     
                  
               
                     
                        7
                     
                  
                  
                     
                        Ensartede forskrifter for godkendelse af positionslygter fortil, baglygter, stoplygter og endemarkeringslygter på motorkøretøjer (bortset fra motorcykler) og påhængskøretøjer hertil
                     
                  
               
                     
                        10
                     
                  
                  
                     
                        Ensartede forskrifter for godkendelse af køretøjer for så vidt angår elektromagnetisk kompatibilitet
                     
                  
               
                     
                        11
                     
                  
                  
                     
                        Ensartede forskrifter for godkendelse af køretøjer for så vidt angår dørlåse og dørophæng
                     
                  
               
                     
                        12
                     
                  
                  
                     
                        Ensartede forskrifter for godkendelse af køretøjer hvad angår de af køretøjets dele, som bidrager til beskyttelse af føreren mod styreapparatet i tilfælde af et sammenstød
                     
                  
               
                     
                        13
                     
                  
                  
                     
                        Ensartede forskrifter for godkendelse af køretøjer i klasse M, N og O, hvad angår bremsesystemet
                     
                  
               
                     
                        13-H
                     
                  
                  
                     
                        Ensartede forskrifter for godkendelse af personbiler hvad angår bremsesystemet
                     
                  
               
                     
                        14
                     
                  
                  
                     
                        Ensartede forskrifter for godkendelse af køretøjer for så vidt angår forankringer til sikkerhedsseler, Isofix-forankringssystemer, Isofix-topstropforankringer og i-Size-siddepladser
                     
                  
               
                     
                        16
                     
                  
                  
                     
                        Ensartede forskrifter for godkendelse af: 
                     
                     
                        I. Sikkerhedsseler, fastholdelsesanordninger, barnefastholdelsesanordninger og Isofix-barnefastholdelsesanordninger for personer i motorkøretøjer 
                     
                     
                        II. Køretøjer udstyret med sikkerhedsseler, selealarm, fastholdelsesanordninger, barnefastholdelsesanordninger, Isofix-barnefastholdelsesanordninger og i-Size-barnefastholdelsesanordninger
                     
                  
               
                     
                        17
                     
                  
                  
                     
                        Ensartede forskrifter vedrørende godkendelsen af køretøjer for så vidt angår sæder, sædeforankringer og eventuelle nakkestøtter
                     
                  
               
                     
                        19
                     
                  
                  
                     
                        Ensartede forskrifter for godkendelse af tågeforlygter til motordrevne køretøjer
                     
                  
               
                     
                        21
                     
                  
                  
                     
                        Ensartede forskrifter for godkendelse af køretøjer hvad angår indre indretning
                     
                  
               
                     
                        23
                     
                  
                  
                     
                        Ensartede forskrifter for godkendelse af baklygter og manøvreringslygter til motordrevne køretøjer og påhængskøretøjer dertil
                     
                  
               
                     
                        25
                     
                  
                  
                     
                        Ensartede forskrifter for godkendelse af nakkestøtter hvad enten de er indbygget i et sæde eller ej
                     
                  
               
                     
                        26
                     
                  
                  
                     
                        Ensartede bestemmelser for godkendelse af køretøjer hvad angår udragende dele
                     
                  
               
                     
                        27
                     
                  
                  
                     
                        Ensartede bestemmelser for godkendelse af advarselstrekanter
                     
                  
               
                     
                        28
                     
                  
                  
                     
                        Ensartede forskrifter vedrørende godkendelse af lydsignalapparater og af motorkøretøjer hvad angår lydsignalapparater
                     
                  
               
                     
                        30
                     
                  
                  
                     
                        Ensartede forskrifter for godkendelse af luftdæk til motorkøretøjer og påhængskøretøjer dertil
                     
                  
               
                     
                        34
                     
                  
                  
                     
                        Ensartede forskrifter for godkendelse af køretøjer med hensyn til forebyggelse af brandfare
                     
                  
               
                     
                        37
                     
                  
                  
                     
                        Ensartede forskrifter for godkendelse af glødelamper til anvendelse i godkendte lygteenheder på motorkøretøjer og påhængskøretøjer dertil
                     
                  
               
                     
                        38
                     
                  
                  
                     
                        Ensartede forskrifter for godkendelse af tågebaglygter til motordrevne køretøjer og påhængskøretøjer dertil
                     
                  
               
                     
                        39
                     
                  
                  
                     
                        Ensartede forskrifter for godkendelsen af køretøjer med hensyn til speedometerudstyr, herunder montering af dette
                     
                  
               
                     
                        41
                     
                  
                  
                     
                        Ensartede forskrifter for godkendelse af motorcykler for så vidt angår støjemissioner
                     
                  
               
                     
                        43
                     
                  
                  
                     
                        Ensartede forskrifter for godkendelse af sikkerhedsrudematerialer og deres montering på køretøjer
                     
                  
               
                     
                        44
                     
                  
                  
                     
                        Ensartede bestemmelser for godkendelse af fastholdelsesanordninger til børn, som er passagerer i motordrevne køretøjer (barnefastholdelsesanordninger)
                     
                  
               
                     
                        45
                     
                  
                  
                     
                        Ensartede bestemmelser vedrørende godkendelse af forlygtevaskere og af motorkøretøjer for så vidt angår forlygtevaskere
                     
                  
               
                     
                        46
                     
                  
                  
                     
                        Ensartede forskrifter for godkendelse af anordninger til indirekte udsyn og af motorkøretøjer for så vidt angår monteringen af sådanne anordninger
                     
                  
               
                     
                        48
                     
                  
                  
                     
                        Ensartede forskrifter for godkendelse af køretøjer for så vidt angår montering af lygter og lyssignaler
                     
                  
               
                     
                        50
                     
                  
                  
                     
                        Ensartede forskrifter for godkendelse af positionslygter fortil, baglygter, stoplygter, retningsviserblinklygter og bagnummerpladebelysningsanordninger på køretøjer i klasse L
                     
                  
               
                     
                        51
                     
                  
                  
                     
                        Ensartede bestemmelser for godkendelse af motordrevne køretøjer med mindst fire hjul med hensyn til støjemissioner
                     
                  
               
                     
                        53
                     
                  
                  
                     
                        Ensartede forskrifter for godkendelse af køretøjer i klasse L3 for så vidt angår montering af lygter og lyssignaler
                     
                  
               
                     
                        54
                     
                  
                  
                     
                        Ensartede forskrifter for godkendelse af dæk til erhvervskøretøjer og påhængskøretøjer dertil
                     
                  
               
                     
                        58
                     
                  
                  
                     
                        Ensartede forskrifter for godkendelse af: 
                     
                     
                        I.Anordninger til afskærmning bagtil mod underkøring (RUPD) 
                     
                     
                        II.Køretøjer for så vidt angår påmontering af en godkendt type anordning til afskærmning bagtil mod underkøring 
                     
                     
                        III.Køretøjer for så vidt angår deres afskærmning bagtil mod underkøring (RUP)
                     
                  
               
                     
                        60
                     
                  
                  
                     
                        Ensartede forskrifter for godkendelse af tohjulede motorcykler og knallerter for så vidt angår førerbetjente betjeningsorganer, herunder identificering af betjeningsorganer, kontrolanordninger og indikatorer
                     
                  
               
                     
                        62
                     
                  
                  
                     
                        Ensartede bestemmelser for godkendelse af motorkøretøjer med styr med hensyn til tyverisikring
                     
                  
               
                     
                        64
                     
                  
                  
                     
                        Ensartede forskrifter for godkendelse af køretøjer for så vidt angår udstyr, som kan omfatte: en reserveenhed til midlertidig anvendelse, et sikkerhedsdæk (run-flat-dæk) og/eller sikkerhedsdæksystem og/eller et system til dæktryksovervågning
                     
                  
               
                     
                        66
                     
                  
                  
                     
                        Ensartede tekniske forskrifter for godkendelse af store køretøjer til personbefordring hvad angår overbygningens styrke
                     
                  
               
                     
                        70
                     
                  
                  
                     
                        Ensartede tekniske forskrifter for godkendelse af bagudvendende refleksafmærkning på tunge og lange køretøjer
                     
                  
               
                     
                        75
                     
                  
                  
                     
                        Ensartede forskrifter for godkendelse af køretøjer for så vidt angår godkendelse af luftdæk til motorcykler og knallerter
                     
                  
               
                     
                        77
                     
                  
                  
                     
                        Ensartede forskrifter for godkendelse af parkeringslygter til motordrevne køretøjer
                     
                  
               
                     
                        78
                     
                  
                  
                     
                        Ensartede forskrifter for godkendelse af køretøjer i klasse L1, L2, L3, L4 og L5 hvad angår bremsesystemet
                     
                  
               
                     
                        79
                     
                  
                  
                     
                        Ensartede forskrifter for godkendelse af køretøjer med hensyn til styreapparatet
                     
                  
               
                     
                        80
                     
                  
                  
                     
                        Ensartede forskrifter for godkendelse af store køretøjer til personbefordring hvad angår styrken af sæderne og deres forankring
                     
                  
               
                     
                        81
                     
                  
                  
                     
                        Ensartede forskrifter for godkendelse af førerspejle på tohjulede motordrevne køretøjer med eller uden sidevogn med hensyn til montering af førerspejle på styr
                     
                  
               
                     
                        85
                     
                  
                  
                     
                        Ensartede forskrifter for godkendelse af forbrændingsmotorer eller elektriske fremdriftssystemer beregnet til fremdrift af motorkøretøjer i klasse M og N for så vidt angår måling af nettoeffekt og maksimal effekt over 30 minutter for elektriske fremdriftssystemer
                     
                  
               
                     
                        87
                     
                  
                  
                     
                        Ensartede forskrifter for godkendelse af kørelyslygter til motordrevne køretøjer
                     
                  
               
                     
                        91
                     
                  
                  
                     
                        Ensartede forskrifter for godkendelse af sidemarkeringslygter til motorkøretøjer og påhængskøretøjer dertil
                     
                  
               
                     
                        93
                     
                  
                  
                     
                        Ensartede forskrifter for godkendelse af: 
                     
                     
                        I.Anordninger til afskærmning fortil mod underkøring (FUPD) 
                     
                     
                        II.Køretøjer for så vidt angår påmontering af en godkendt type anordning til afskærmning fortil mod underkøring (FUPD) 
                     
                     
                        III.Køretøjer for så vidt angår deres afskærmning fortil mod underkøring (FUP)
                     
                  
               
                     
                        94
                     
                  
                  
                     
                        Ensartede forskrifter for godkendelse af personbiler for så vidt angår beskyttelse af fører og passagerer i tilfælde af frontal kollision
                     
                  
               
                     
                        95
                     
                  
                  
                     
                        Ensartede forskrifter for godkendelse af køretøjer for så vidt angår beskyttelse af fører og passagerer ved sidepåkørsel
                     
                  
               
                     
                        98
                     
                  
                  
                     
                        Ensartede forskrifter for godkendelse af forlygter, som er bestemt til anvendelse på motordrevne køretøjer og er udstyret med gasudladningslyskilde
                     
                  
               
                     
                        99
                     
                  
                  
                     
                        Ensartede forskrifter for godkendelse af gasudladningslyskilder beregnet til gasudladningslygter på motordrevne køretøjer
                     
                  
               
                     
                        100
                     
                  
                  
                     
                        Ensartede forskrifter for godkendelse af køretøjer for så vidt angår specifikke krav til det elektriske fremdriftssystem
                     
                  
               
                     
                        104
                     
                  
                  
                     
                        Ensartede forskrifter for godkendelse af retroreflekterende afmærkninger til køretøjer i klasse M, N og O
                     
                  
               
                     
                        110
                     
                  
                  
                     
                        Ensartede forskrifter for godkendelse af: 
                     
                     
                        I.Specifikke komponenter i motordrevne køretøjer, i hvis fremdriftssystem der anvendes komprimeret naturgas (CNG) og/eller flydende naturgas (LNG) 
                     
                     
                        II.Køretøjer, hvad angår monteringen af specifikke komponenter af godkendt type til anvendelse af komprimeret naturgas (CNG) og/eller flydende naturgas (LNG) i fremdriftssystemet
                     
                  
               
                     
                        112
                     
                  
                  
                     
                        Ensartede forskrifter for godkendelse af forlygter, som er bestemt til anvendelse på motordrevne køretøjer og afgiver asymmetrisk nærlys og/eller fjernlys og er udstyret med glødelamper og/eller LED-moduler
                     
                  
               
                     
                        113
                     
                  
                  
                     
                        Ensartede forskrifter for godkendelse af forlygter, som er bestemt til anvendelse på motordrevne køretøjer og afgiver asymmetrisk nærlys og/eller fjernlys og er udstyret med glødelamper, gasudladningslyskilder eller LED-moduler
                     
                  
               
                     
                        116
                     
                  
                  
                     
                        Ensartede bestemmelser for tyverisikring af motorkøretøjer
                     
                  
               
                     
                        117
                     
                  
                  
                     
                        Ensartede forskrifter for godkendelse af dæk med hensyn til rullestøjsemission og/eller vejgreb på vådt underlag og/eller rullemodstand
                     
                  
               
                     
                        119
                     
                  
                  
                     
                        Ensartede forskrifter for godkendelse af kurvelyslygter til motordrevne køretøjer
                     
                  
               
                     
                        121
                     
                  
                  
                     
                        Ensartede forskrifter for godkendelse af køretøjer for så vidt angår placering og identificering af manuelle betjeningsorganer, kontrolanordninger og indikatorer
                     
                  
               
                     
                        123
                     
                  
                  
                     
                        Ensartede forskrifter for godkendelse af adaptive forlygtesystemer (AFS) til motorkøretøjer
                     
                  
               
                     
                        125
                     
                  
                  
                     
                        Ensartede forskrifter for godkendelse af motorkøretøjer for så vidt angår førerens fremadrettede synsfelt
                     
                  
               
                     
                        127
                     
                  
                  
                     
                        Ensartede forskrifter for godkendelse af motorkøretøjer for så vidt angår deres sikkerhed i forhold til fodgængere
                     
                  
               
                     
                        128
                     
                  
                  
                     
                        Ensartede forskrifter for godkendelse af diodelyskilder (LED-lyskilder) til anvendelse i godkendte lygteenheder på motorkøretøjer og påhængskøretøjer dertil
                     
                  
               
                     
                        129
                     
                  
                  
                     
                        Ensartede forskrifter for godkendelse af forbedrede barnefastholdelsesanordninger til motorkøretøjer (ECRS)
                     
                  
               
                     
                        130
                     
                  
                  
                     
                        Ensartede forskrifter for godkendelse af motorkøretøjer for så vidt angår systemet til advarsel om uforvarende kørebaneoverskridelse (LDWS)
                     
                  
               
                     
                        131
                     
                  
                  
                     
                        Ensartede forskrifter for godkendelse af køretøjer for så vidt angår avancerede nødbremsesystemer (AEBS)
                     
                  
               
                     
                        134
                     
                  
                  
                     
                        Ensartede forskrifter for godkendelse af motorkøretøjer og komponenter hertil med hensyn til den sikkerhedsrelaterede ydeevne i brintbiler (HFCV)
                           1
                        
                     
                  
               
                     
                        135
                     
                  
                  
                     
                        Ensartede forskrifter for godkendelse af køretøjer for så vidt angår sidekollision med pæl (PSI)
                     
                  
               
                     
                        136
                     
                  
                  
                     
                        Ensartede forskrifter for godkendelse af køretøjer i klasse L for så vidt angår specifikke krav til det elektriske fremdriftssystem
                     
                  
               
                     
                        137
                     
                  
                  
                     
                        Ensartede forskrifter for godkendelse af personbiler i tilfælde af frontalt sammenstød med fokus på fastholdelsesanordninger
                     
                  
               
                     
                        138
                     
                  
                  
                     
                        Ensartede forskrifter for godkendelse af støjsvage køretøjer til vejtransport for så vidt angår deres begrænsede hørbarhed
                     
                  
               
                     
                        139
                     
                  
                  
                     
                        Ensartede forskrifter for godkendelse af personbiler hvad angår bremseassistentsystemer (BAS)
                     
                  
               
                     
                        140
                     
                  
                  
                     
                        Ensartede forskrifter for godkendelse af personbiler hvad angår elektronisk stabilitetskontrol (ESC)
                     
                  
               
                     
                        141
                     
                  
                  
                     
                        Ensartede forskrifter for godkendelse af køretøjer hvad angår dæktrykovervågningssystemer (TPMS)
                     
                  
               
                     
                        142
                     
                  
                  
                     
                        Ensartede forskrifter for godkendelse af køretøjer hvad angår montering af dæk
                     
                  
               
                     
                        145
                     
                  
                  
                     
                        Ensartede forskrifter for godkendelse af køretøjer for så vidt angår Isofix-forankringssystemer, Isofix-topstropforankringer og i-Size-siddepladser
                     
                  
               
                     
                        146
                     
                  
                  
                     
                        Ensartede forskrifter for godkendelse af motorkøretøjer og komponenter hertil med hensyn til den sikkerhedsrelaterede ydeevne i brintbiler i klasse L1, L2, L3, L4 og L5
                     
                  
               
               Bilag 2
            
            
               TILLÆG 2-C-2
            
            
               FN-REGULATIVER, SOM ANVENDES AF EN AF PARTERNE, OG SOM DEN ANDEN PART ENDNU IKKE HAR TAGET I BETRAGTNING
            
            
                     
                        Regulativ nr.
                     
                  
                  
                     
                        Titel
                     
                  
                  
                     
                        Datoen for den anden parts anvendelse
                           2
                        
                     
                  
               
                     
                        73
                     
                  
                  
                     
                        Ensartede forskrifter for godkendelse af: I. Køretøjer for så vidt angår deres sideafskærmningsanordninger (LPD) II. Sideafskærmningsanordninger (LPD) III. Køretøjer for så vidt angår montering af LPD'er af en type, der er godkendt i henhold til del II af dette regulativ
                     
                  
                  
                     
                  
               
                     
                        126
                     
                  
                  
                     
                        Ensartede forskrifter for godkendelse af opdelingsanordninger til beskyttelse af personerne i køretøjer mod bagageforskydning, leveret som ikke-originalt udstyr til køretøjer
                     
                  
                  
                     
                  
               
         
         
            
                  
                     (1)
                  Denne fodnote ophører med at have virkning, når begge parter har afsluttet arbejdet i anden fase af GTR nr. 13 global teknisk forskrift om brint- og brændselscellekøretøjer og har anvendt det tilsvarende FN-regulativ i henhold til 1958-overenskomsten.
                        For Japan er betingelserne for godkendelse af en køretøjstype, der er blevet godkendt af en typegodkendende myndighed i Den Europæiske Union i overensstemmelse med FN-regulativ nr. 134, i det omfang beholderne er mærket i overensstemmelse med artikel 46 i den japanske lov om sikkerhed ved højtryksgas (lov nr. 204 af 1951), som følger: i)
                        at beholdernes materiale svarer til SUS F 316L, der er specificeret i den japanske industristandard JIS G 3214. I henhold til dette litra betragtes dette krav som opfyldt, hvis DIN1.4435 er opfyldt på datoen for ikrafttrædelse af denne aftale ii)
                        at "nikkelækvivalenten" (masseprocent) er over 28,5 %. I dette litra defineres "nikkelækvivalenten" (masseprocent) som: "12.6[C]+0.35[Si]+1.05[Mn]+[Ni]+0.65[Cr]+0.98[Mo]" og dokumenteres ved et valsecertifikat (Material Mill Sheet) og iii)
                        at prøvningsresultatet for "arealreduktion" er over 75 %. Hvis prøvningsresultatet ligger mellem 72 % og 75 %, vil "nikkelækvivalenten" blive taget i betragtning ved behandlingen af ansøgningen og 
               
               
                  
                     (2)
                  
                        Datoer, der skal aftales i overensstemmelse med artikel 5, stk. 2, i dette bilag.